Huttenpark | Hippo and Goose Familiefees 2017
You are here: Home / Omsendbriewe/Circulars / Hippo and Goose Familiefees 2017
Hippo and Goose Familiefees 2017
19th September 2017 /0 Comments/in Omsendbriewe/Circulars /by LMGray
Dit is met groot opgewondenheid dat ons aankondig dat ons jaarlikse Huttenpark Karnaval 'n gedaanteverwisseling ondergaan. Ons het besluit om die geleentheid te skuif na die "Grey Goose Farm Lodge" en die geleentheid sal ook voortaan bekend staan as die "Hippo and Goose Familiefees"
Ons glo dat die skuif van die fees na 'n groter plek, meer geleentheid tot uitbreiding en groter gemeenskapsbetrokkenheid teweeg sal bring.
Die Fees sal plaasvind op 21 Oktober 2017. Dit sal om 9:00 begin en aanhou tot 19:00.
Ons het 'n besige verhoogprogram wat verskeie plaaslike kunstenaars insluit. Ons gaan die dag op 'n hoogtepunt afsluit wanneer "Fatman" van "The Voice – South Africa" gaan optree.
Ons gaan weer ons tradisionele Vlooimark aanbied en dit ook uitbrei met interessante uitstallings gedurende die dag. Indien u sou belangstel in 'n stalletjie om items te verkoop, produkte uit te stal of u maatskappy te bemark kan u gerus vir Mev. De Jager by die skool kontak.
Die leerders kan weer heeldag baljaar op die reuse "Inflatables". Die koste hieraan verbonde is R100 en sluit ook gratis toegang in. Ons het hierdie jaar 'n inisiatief geloods waar leerders die bedrag met behulp van 'n vorm kan afbetaal by hulle klasonderwysers. Let wel dat daar meer wateraktiwiteite gaan wees, so pak 'n stel droë klere in!
Aan die einde van die dag sal die leerders en avontuurlustige ouers deelneem aan 'n "Colourfest" in die arena. Leerders kan hulle kleurpoeier teen R6 'n pakkie aankoop by hulle klasonderwyser. Dit sal by die lekkergoedstalletjie by die karnaval afgehaal kan word op die dag.
Ons propvol verhoogprogram sal ook vanuit 'n biertent geniet kan word.
Vir ons fiksheid bewustes sal daar die oggend 'n Bergfietsresies en 'n "Trail Run" aangebied word.
Dan is daar natuurlik ook ons nou al bekende "Hippo Run" waar 'n kontantprys van R10 000 weggegee word. Hierdie jaar sal elke leerder nie 'n boekie ontvang nie, maar slegs een boekie per gesin. Ons vra dat alle gesinne asseblief hierdie projek sal ondersteun.
As gevolg van die kwaliteit van die kunstenaars is ons hierdie jaar genoodsaak om R30 toegang per persoon te vra.
Ons hoop dat ons soos in die verlede op ons ouers kan staatmaak om hierdie projek te ondersteun. Ons vra dat ouers sal help om die dag te bemark en inligting rakende die dag op hulle sosiale media platforms sal deel.
http://huttenpark.co.za/wp-content/uploads/2017/09/facebook_prifile_thumb.png 244 244 LMGray http://huttenpark.co.za/wp-content/uploads/2017/10/Huttenpark-logos-finaal-06-1000x341.png LMGray2017-09-19 20:02:202017-09-19 20:02:20Hippo and Goose Familiefees 2017